Bushe Lesa E Uleta Amasanso Yafuma ku Fyabumbwa pa Kuti Atukande?
Icasuko ca mu Baibolo
Baibolo taisambilisha ukuti Lesa e uleta amasanso ayafuma ku fyabumbwa. Nga fintu Baibolo ilanda, paliba ubupusano pa bupingushi bwa kwa Lesa na masanso yafuma ku fyabumbwa.
- Lesa alasala. Baibolo itila: “Umuntunse amona fye ifimoneka ku menso; lelo Yehova ena, amona mu mutima.”—1 Samwele 16:7.
- Yehova alamona mu mitima ya bantu kabili onaula fye ababifi.—Ukutendeka 18:23-32.
- Lesa alabalilapo ukusoka abantu, pa kuti abaumfwa bafulumuka.
Nomba amasanso yafuma ku fyabumbwa, yesa fye ukwabula ukusoka abantu kabili yalepaya no konaula abantu ukwabula ukusala. Abantu nabo, balacita ifilenga amasanso yafuma ku fyabumbwa ukufula pantu balonaula impanga kabili balakuula na mu fifulo umuba sana ifinkukuma, bamulamba e lyo no mwaba sana ifikuuku fya mwela.
bem_Latn bem_Latn bem_Latn bem_Latn bem_Latn bem_Latn bem_Latn